สวัสดีครับ ผม อายุ28 น้ำหนัก84 เมื่อประมาณ2-3อาทิตย์ที่แล้ว ผมมีอาการ จุกเสียดท้องถ่ายเหลว อ่อนเพลีย ไม่ค่อยมีแรง ไปพบที่ คลินิก บอกว่าเป็นอาการของโรคกระเพาะ ได้ฉีดยา และได้ยา โรคกระเพาะมาจำนวนหนึ่ง กินประมาณ1อาทิตย์ ยาหมด ผมก็ยัง รู้สึกไม่มีแรงอยู่ แต่ถ่าย ค่อนข้างปกติอยู่ เลยตัดสินใจไปหาที่โรงพยาบาล เอ็กซเรย์ ก็ไม่มีอะไร ตรวจเลือด ค่าตับ ค่าไต ปกติ ได้ยาลดกรด และ ขมิ้นชันมากิน กินได้เกือบ 1 สัปดาห์ อาการไม่มีแรงก็ยังเหมือนเดิม เลยไปอีกโรงพยาบาลหนึ่ง คราวนี้ได้ตรวจ อุจจาระ และเลือด ปรากฎว่า เลือดไม่มีภาวะซีด อุจจาระไม่มีปนเลือด เลยไม่ได้ให้ยา ตอนนี้ผ่านมาสี่ห้าวัน อาการผม มีแรงบ้างไม่มีบ้าง ถ่ายไม่ถึงกับเหลว แต่เหมือนมีน้ำมันปนมาด้วย เสียดท้องบางครั้ง เสียดท้องน้อยบ้าง เบื่ออาหารบางครั้ง แต่ยังทานอาหารได้ปกติ ถ่ายบางทีเหมือนอาหารไม่ย่อย น้ำหนักลดประมาณ2 กิโล ปวดขมับบ้าง ตื่นมาตอนเช้า เหมือนครั่นเนื้อครั่นตัว เหมือนจะไข้ แต่ก็หายไป ผมกังวลมากเลยครับ แต่ก่อนกน้าที่จะ เป็น กระเพาะนี่ คือผม เป็นไข้มาลาเรีย กินยามาลาเรีย มาครับ พอหาย ก็มาเป็นอาการนี้
สวัสดีค่ะ การวินิจฉัยที่เป็นไปได้-กระเพาะอาหารอักเสบ-ลำไส้อักเสบ ถ้ามีเรื่องถ่ายเหลวเด่น หรือมีการขับถ่ายเปลี่ยนแปลง-เป็นภาวะอ่อนเพลียจากโรคมาลาเรียโดยหากมีอาการปวดท้อง เบื่ออาหาร กินได้น้อยเด่น อาจจะนึกถึงโรคกระเพาะอาหารอักเสบมากที่สุดโรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะตามมาการรักษาคือการรับประทานยาลดกรดร่วมกับการปรับพฤติกรรมโดยควรรับประทานอาหารอ่อนๆสุกสะอาดและรับประทานอาหารให้ตรงเวลา หลีกเลี่ยงการดื่มน้ำอัดลม ไม่นอนหลังรับประทานอาหารทันที หากคลื่นไส้ สามารถรับประทานยาแก้คลื่นไส้ร่วมด้วยได้ หากแพทย์จ่ายยาลดกรดมาให้ควรรับประทานติดต่อกันเป็นเวลาตามที่แพทย์แนะนำ ปกติจะอยู่ที่ประมาณ 2-4 อาทิตย์หากมีอาการแสบท้อง เรอบ่อย คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด ควรรีบไปพบแพทย์ เพราะเหล่านี้เป็นสัญญาณอันตรายที่บ่งบอกว่าอาจมีการติดเชื้อหรือมีก้อนเนื้อที่ผิดปกติในทางเดินอาหารได้